**A 2015. május 21-i rendes képviselő-testületi ülés határozatai**

**31 – 39**

**31/2015.(V. 21.) számú határozat** (7 igen egyhangú szavazattal)

Rád Községi Önkormányzat Képviselő-testülete a 2015. május 21-i rendes képviselő-testületi ülés napirendjét az alábbiak szerint fogadja el:

1./ A Rád 043/14 hrsz-ú terület Gmg-jelű építési övezetbe sorolása (6/2015.(V.21.) számú helyi rendelet)

Előterjesztő: Rutkai Róbert aljegyző

2./ Beszámoló az „Együtt a gyermekekért” Nonprofit Közhasznú Gyermekjóléti és Családsegítő Szolgálat Rád községben 2014. 01. 01. – 2014. 12. 31-ig végzett tevékenységéről

Előterjesztő: Dobosné Kelemen Éva Szolgálat vezetője

3./ Beszámoló a 2014. évi gyermekvédelmi feladatok ellátásáról

Előterjesztő: Rutkai Róbert aljegyző

4./ Tájékoztató a Rádi szennyvízcsatorna közműberuházás befejezésével kapcsolatos kivitelezési munkáról és az elszámolás aktuális kérdéseiről

Szennyvízcsatorna közműépítés befejezésének második részszámlája és határidő hosszabbítás

Előterjesztő: Lieszkovszki Gábor polgármester

5./ Pályázat benyújtása önkormányzati feladatellátást szolgáló fejlesztésekre

Előterjesztő: Tiszolczy Gábor pályázati tanácsnok

Határidő: 2015. május 21.

Felelős: Lieszkovszki Gábor polgármester

1./ A Rád 043/14 hrsz-ú terület Gmg-jelű építési övezetbe sorolása

**6/2015. (V. 21.) rendelet** (7 igen egyhangú szavazattal)

Rád Helyi Építési Szabályzat Külterületi Övezeti Tervlapja módosításáról

2./ Beszámoló az „Együtt a gyermekekért” Nonprofit Közhasznú Gyermekjóléti és Családsegítő Szolgálat Rád községben 2014. 01. 01. – 2014. 12. 31-ig végzett tevékenységéről

**32/2015.(V. 21.) számú határozat** (7 igen egyhangú szavazattal)

Rád Községi Önkormányzat Képviselő-testülete megismerte és elfogadta az „Együtt a gyermekekért” Nonprofit Közhasznú Gyermekjóléti és Családsegítő Szolgálat Rád községben 2014. 01. 01. – 2014. 12. 31-ig végzett tevékenységéről készült beszámolót.

3./ Beszámoló a 2014. évi gyermekvédelmi feladatok ellátásáról

**33/2015.(V. 21.) számú határozat** (7 igen egyhangú szavazattal)

Rád Község Önkormányzatának Képviselő-testülete a 2014. évi gyermekvédelmi munkáról szóló éves beszámolót elfogadja.

Megköszöni valamennyi szervezetnek és a gyermekvédelem minden munkatársának az elmúlt évben kifejtett eredményes tevékenységét.

Felhívja az aljegyzőt a beszámoló Pest Megyei Kormányhivatal Gyámhatósága részére történő megküldésére.

Határidő: 2015. június 30.

Felelős: Rutkai Róbert aljegyző

4./ Tájékoztató a Rádi szennyvízcsatorna közműberuházás befejezésével kapcsolatos kivitelezési munkáról és az elszámolás aktuális kérdéseiről

Szennyvízcsatorna közműépítés befejezésének második részszámlája és határidő hosszabbítás

**34/2015.(V. 21.) számú határozat** (7 igen egyhangú szavazattal)

Rád Községi Önkormányzat Képviselő-testülete a szennyvízcsatorna közműberuházás megvalósítási határidejének meghosszabbításához, a műszaki ellenőr által igazolt olajszennyezés vis maior eseményre tekintettel hozzájárul.

A projektmenedzsment javaslatára is figyelemmel a szennyvízközmű beruházás magvalósításának módosított határideje:

műszaki átadás-átvétel 2015. augusztus 31. napja,

a projekt (pályázat) befejezése 2015. szeptember 10. napja.

A Képviselő-testület felhatalmazza a polgármestert a kivitelezési szerződés fentiek szerinti módosítására.

Határidő: 2015. május 31.

Felelős: Lieszkovszki Gábor polgármester

**35/2015.(V. 21.) számú határozat** (7 igen egyhangú szavazattal)

Rád Községi Önkormányzat Képviselő-testülete a szennyvízközmű építés kivitelezője második 39 900 000 Ft összegű részszámlájából az önkormányzat által fizetendő 8 348 966 Ft. önrész megfizetésével összefüggésben hozzájárul, hogy azt az önkormányzat megtakarításaként az OTP Pénzpiaci Alapban lévő értékpapír eladásából befolyó bevételből fizesse, előlegezze az önkormányzat, amely összeget a Víziközmű Társulattal történő elszámolást követően és ezen, túli lakossági érdekeltségi hozzájárulások befolyó összegéből kell visszapótolni,

Határidő: 2015. december 31.

Felelős: Lieszkovszki Gábor polgármester

5./ Pályázat benyújtása önkormányzati feladatellátást szolgáló fejlesztésekre

**36/2015.(V. 21.) számú határozat** (7 igen egyhangú szavazattal)

Rád Községi Önkormányzat Képviselő-testülete a helyi önkormányzatokért felelős miniszter az államháztartásért felelős miniszterrel közösen 2015. évben meghirdetett és az önkormányzati feladatellátást szolgáló fejlesztések támogatására kiírt pályázat belterületi utak, járdák, hidak felújítása valamint óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása alcél alcélokra pályázatot nyújt be.

A két pályázati alcél összértéke: 37 665 680 Ft. Az elnyerni kívánt támogatás 32 015 828 Ft, amelyhez az önkormányzat 5 649 852 Ft önrészt biztosít a 2015. évi önkormányzati költségvetésben. A Képviselő-testület felhatalmazást ad a polgármesternek a pályázat elkészíttetésére, és benyújtására, valamint az önrész kötelezettségvállalásáról szóló szükség szerinti nyilatkozat megtételére.

Határidő: A pályázati kiírás határideje alapján

Felelős: Lieszkovszki Gábor polgármester és Tiszolczy Gábor pályázati tanácsnok

**37/2015.(V. 21.) számú határozat** (7 igen egyhangú szavazattal)

Rád Községi Önkormányzat Képviselő-testülete a helyi önkormányzatokért felelős miniszter az államháztartásért felelős miniszterrel közösen 2015. évre az önkormányzati feladatellátást szolgáló fejlesztések támogatására meghirdetett pályázat belterületi utak, járdák, hidak felújítása pályázati alcél elérése érdekében 17 615 958 Ft összértékű pályázatot nyújt be 14 973 564 Ft állami támogatás elnyerésére.

A Képviselő-testület kötelezettséget vállal a pályázat szerinti 2 642 394 Ft önkormányzati önrész biztosítására a 2015. évi önkormányzati költségvetésben. Felhatalmazást ad a polgármesternek a pályázat elkészíttetésére, és benyújtására, valamint az önrész kötelezettségvállalásáról szóló szükség szerinti nyilatkozat megtételére.

Határidő: A pályázati kiírás határideje alapján

Felelős: Lieszkovszki Gábor polgármester és Tiszolczy Gábor pályázati tanácsnok

**38/2015.(V. 21.) számú határozat** (7 igen egyhangú szavazattal)

Rád Községi Önkormányzat Képviselő-testülete a helyi önkormányzatokért felelős miniszter az államháztartásért felelős miniszterrel közösen 2015. évre az önkormányzati feladatellátást szolgáló fejlesztések támogatására meghirdetett pályázat óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása alcél elérése érdekében 20 049 722 Ft összértékű pályázatot nyújt be 17 042 264 Ft állami támogatás elnyerésére.

A Képviselő-testület kötelezettséget vállal a pályázat szerinti 3 007 458 Ft önkormányzati önrész biztosítására a 2015. évi önkormányzati költségvetésben. Felhatalmazást ad a polgármesternek a pályázat elkészíttetésére, és benyújtására, valamint az önrész kötelezettségvállalásáról szóló szükség szerinti nyilatkozat megtételére.

Határidő: A pályázati kiírás határideje alapján

Felelős: Lieszkovszki Gábor polgármester és Tiszolczy Gábor pályázati tanácsnok

**39/2015.(V. 21.) számú határozat** (7 igen egyhangú szavazattal)

Rád Községi Önkormányzat Képviselő-testülete elfogadja Rád község 2015. – 2019. évekre vonatkozó Sportfejlesztési Koncepcióját.

Határidő: 2019. december 31.

Felelős: Lieszkovszki Gábor polgármester, Tiszolczy Gábor tanácsnok és a Rádi Sportegyesület elnöke